लघुकथा का स्तर (क्षमा करें! लघुकथा एक ऐसी कथा विधा है, जिसकी रचना का अन्त नहीं होता। लघुकथा लेखक के लिखे शब्दों से हटकर पाठक के मस्तिष्क में शब्दों की रचना करते लगती है, यही उसकी पूर्णता है। ) अतियथार्थवादी चित्रण होते हुए भी, वह यथार्थ में दृष्टिगोचर होने की क्षमता रखता है। वह एक नये प्रतीक की रचना करता है। दर्द की अथाह गहराई को छूता ही नहीं, जीता है। यह वह बिन्दु है, जो लघुकथा के भोले पात्र को पाठकों/दर्शकों के दिल के करीब ला खड़ा करता है। उनके आँसू सीने के आवरण पर गिरते हैं और भोले पात्र के आँसू उसकी पीठ पर, लघुकथा के शीर्षक को कम समय दिए जाने की कमी के होते हुए भी, यह मेरी प्रिय लघुकथा है!